Boland Landbouskool - OMSENDBRIEF 28 VAN 2018
Die skool heropen Dinsdag 9 Oktober 2018 om 07:30. Dag 3 se rooster word gevolg.
Somersdrag word vanaf Dinsdag 9 Oktober gedra. Die seuns moet wintersdrag skool toe bring ter wille van die prysuitdeling. Alle seuns se voorkoms moet volgens ons reëls wees. Ons maak staat op elkeen se samewerking.
MATRIEKS – LAASTE DAG
09:00 - Ouers en matriekleerders
10:00 - Na afloop van die saalbyeenkoms
18:00 begin matrieks arriveer
Matriekouers - Steakbraai
Na afloop van die matrieks se aankoms by Kronenburg
R150 per volw / R100 per kind
Irmelind van Zyl by 072 925 6239 of
Boland Landbou Ondersteunersbond (BLOB) bied op Vrydag 12 Oktober hul jaarlikse gholfdag by Wellington Gholfbaan aan.
R2 000 vir die borg van 'n putjie (bof en setperk). Advertensiemateriaal kan opgerig word en
uitgedeel word by die geborgde putjie.
R5 000 vir die borg van die 18de putjie. Dit is dieselfde soos hierbo, maar sluit ook die uitstalling
van voertuie of implemente langs die 18de putjie in.
GRAAD 9 OUERAAND: DONDERDAG 25 OKTOBER 2018
Ons herinner alle graad 9’s en hul ouers aan die oueraand op 25 Oktober om 18:30. Tydens die geleentheid sal u meer duidelikheid kry oor die vakkeuses van graad 10. Marilize Jordaan
MA-EN-SEUNOGGEND: 26 OKTOBER 2018
Rugby & Rose
Boland Landbou wil graag alle Mammas bederf met ‘n heerlike Ma-en-seunoggend
26 Oktober 2018 om 10:00
10:00 – 10:15 Verwelkoming: Anneke Pansegrouw
10:15 – 10:30 Wat dit beteken om ‘n Boland Mamma te wees: Helena Stoltz (gr 8)
10:30 – 10:45 Wat dit beteken om ‘n Boland Mamma te wees: Marietjie Basson (gr 12)
10:45 – 11:00 Koshuiskos: Elena Olivier (Feedem Dieetkundige)
11:00 – 12:00 Mamma Mia! Elsabé Aldrich gaan pretpraat oor die lekkerte van menswees. Kom lag ‘n slag en geniet die dag (alle seuns woon by asook die Mamma/Tannie of Ouma wat daar kan wees).
12:00 -13:00 Ma’s/Tannies en Oumas en hul seuns kuier saam onder die bome (verversings word verskaf)
Ons is tans besig om die begroting vir 2019 te finaliseer en wil u herinner aan die Ouervergadering wat op Vrydag 26 Oktober om 12:30 in die tennisklubhuis gehou sal word. Ons maak staat op u teenwoordigheid. Irma Greyling
Die eerste krieketspan neem die eerste naweek van die vakansie deel aan die jaarlikse Hoërskool Punt Krieketfees in Mosselbaai. Ons speel drie wedstryde tydens hierdie Krieketfees: teen Glenwood House, Despatch en Framesby. Baie sterkte aan hierdie seuns, asook mnre Hein Jordaan en Prieur du Plessis wat hulle vergesel.
Gedurende die laaste naweek van die vakansie, neem ons o.15A-krieketspan deel aan die Hoërskool Outeniqua T20 krieketkompetisie. In ons afdeling is Outeniqua, Pearson, Framesby en Punt. Baie sterkte aan hierdie manne, asook mnre Handro le Roux en Toit Wessels wat hulle vergesel.
Ons skool se top atlete neem vanjaar deel aan die jaarlikse Hoërskool Punt top 10 Atletiekbyeenkoms wat plaasvind op Saterdag 29 September. Ons het twee spanne vir hierdie byeenkoms ingeskryf. Baie sterkte aan al ons atlete en mnr Marnitz Jacobs wat hulle vergesel.
Ons eerste tennisspan gaan gedurende die laaste naweek van die vakansie op ‘n oefenkamp na Stellenbosch waar hulle sal tuisgaan by SAS (Stellenbosch Akadmie vir Sport). Hierdie oefenkamp dien as voorbereiding vir ons jaarlikse o.18-tennisfees wat gehou word op Vrydag 12 en Saterdag 13 Oktober. Sterkte aan hierdie manne met hulle voorbereiding en afrigter Myburgh van Zyl wat hulle vergesel.
Wilhelm van Noordwyk neem gedurende die vakansie deel aan die SA Jeugskou Kampioenskappe in George. Baie sterkte Wilhelm!